paragraph_text: Vjeruje se kako je na slici prikazan Jonathan Buttle (1752. – 1805.), sin bogatog trgovca, koji je bio blizak prijatelj umjetnika, premda to nikada nije dokazano. Djelo je naslikano tijekom produljenog boravka Gainsborouga u Bathu, prije nego što se konačno naselio u Londonu 1774. god. Povijesna studija kostima i portreta mladića u odjeći iz sedamnaestog stoljeća smatra kako je riječ o Gainsboroughovom odavanju počasti slikarstvu Anthonisa van Dycka, posebice njegovom portretu Karla II. kao dječaka iz 1637. god.<ref>Jonathan Buttal: Plavi dječak (c 1770) na službenim stranicama Galerije Huntington Pristupljeno 22. svibnja 2020.